ai4bharat/Pralekha huggingface dataset:
મંત્રીમંડળ
મંત્રીમંડળે ભારત અને બલ્ગેરિયા વચ્ચે પ્રવાસન ક્ષેત્રમાં સાથ-સહકાર વધારવા માટે થયેલી સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને બલ્ગેરિયા વચ્ચે પ્રવાસન ક્ષેત્રમાં સાથ-સહકાર વધારવા માટે થયેલા સમજૂતીકરાર ને મંજૂરી આપી હતી.
વિગતઃ
સમજૂતીકરારનાં મુખ્ય ઉદ્દેશો નીચે મુજબ છેઃ
- પ્રવાસન ક્ષેત્રમાં દ્વિપક્ષીય સાથ-સહકાર વધારવો
- પ્રવાસન ક્ષેત્ર સાથે સંબંધિત માહિતી અને આંકડાનું આદાન-પ્રદાન કરવું
- પ્રવાસન ક્ષેત્ર સાથે જોડાયેલા હિતધારકોને પ્રોત્સાહન આપવું, જેમાં હોટેલ અને ટૂર ઓપરેટર સામેલ છે
- માનવ સંસાધન વિભાગમાં સાથ-સહકાર વધારવા માટે આદાન-પ્રદાન કાર્યક્રમ સ્થાપિત કરવો
- દ્વિપક્ષીય પ્રવાસનને પ્રોત્સાહન આપવા માટે ટૂર ઓપરેટર/મીડિયા/ઓપિનિયન મેકર ની મુલાકાતોનું આદાન-પ્રદાન કરવું
- પ્રચાર, માર્કેટિંગ, પ્રવાસન સ્થળનાં વિકાસ અને વ્યવસ્થાપનનાં ક્ષેત્રોમાં અનુભવોનું આદાન-પ્રદાન કરવું
- આકર્ષક પ્રવાસન સ્થળ તરીકે બંને દેશોનાં પ્રવાસન સ્થળોને પ્રોત્સાહન આપવા માટે ફિલ્મ ટૂરિઝમ મારફતે દ્વિપક્ષીય સાથ-સહકાર વધારવો અને
- સલામત, સન્માનજનક અને સ્થાયી પ્રવાસનને પ્રોત્સાહન આપવું.
પૃષ્ઠભૂમિ:
ભારત અને બલ્ગેરિયાએ 26.05.1994નાં રોજ પ્રવાસન ક્ષેત્રમાં સાથસહકાર વધારવા માટે સમજૂતી પર અગાઉ હસ્તાક્ષર કર્યા હતાં. બલ્ગેરિયા ભારત માટે સંભવિત પ્રવાસન બજારોમાં સામેલ છે . બલ્ગેરિયા સાથે સમજૂતીકરાર  આ અગત્યનાં સ્રોત માર્કેટીંગ થકી પ્રવાસીઓની સંખ્યામાં વધારો કરવા માટે મહત્ત્વપૂર્ણ માધ્યમ બનશે.
NP/J.Khunt/GP/RP
(Visitor Counter : 46
ગ્રાહક બાબતો, ખાદ્ય અને જાહેર વિતરણ મંત્રાલય
શ્રી પિયુષ ગોયલ કહે છે, પરીક્ષણ સુવિધાઓના વધુ સારા ઉપયોગ માટે ભારતમાં તમામ વર્તમાન લેબનું આધુનિકીકરણ કરીને મેપ કરવી જોઈએ
'બ્રાન્ડ ઈન્ડિયા'ના વિકાસમાં BISની મહત્વપૂર્ણ ભૂમિકા છેઃ શ્રી પિયુષ ગોયલ
‘સ્ટાન્ડર્ડ રિવોલ્યુશન’ એ સમયની જરૂરિયાત છે; ધોરણોનું અમલીકરણ વ્યવસાયોને ટેકો આપતું હોવું જોઈએ અને તેને અવરોધ તરીકે જોવું જોઈએ નહીં, શ્રી અશ્વિની કુમાર ચૌબે
BIS ગવર્નિંગ કાઉન્સિલ દ્વારા તેની ચોથી બેઠકનું આયોજન
કેન્દ્રીય ગ્રાહક બાબતો, ખાદ્ય અને જાહેર વિતરણ, વાણિજ્ય અને ઉદ્યોગ અને કાપડ મંત્રી શ્રી પિયુષગોયલે કહ્યું છે કે ભારતમાં હાલની તમામ લેબનું આધુનિકીકરણ કરીને તેને મેપ કરવીજોઈએ જેથી પરીક્ષણ સુવિધાઓનો વધુ સારી રીતે ઉપયોગ કરી શકાય. ગઈ કાલે, નવી દિલ્હીમાં તેના મુખ્યમથક ખાતે ગવર્નિંગ કાઉન્સિલ ઑફ બ્યુરો ઑફ ઈન્ડિયન સ્ટાન્ડર્ડ્સ ની ચોથી બેઠકમાં તેમનું પ્રમુખપદનું ભાષણ આપતાં, શ્રી ગોયલે પ્રયોગશાળા ઈન્ફ્રાસ્ટ્રક્ચરના અપગ્રેડેશન અને એકીકરણના મહત્વ પર વિશેષ ભાર મૂક્યો હતો. મંત્રી શ્રીએ જણાવ્યું હતું કે, “ઉત્તમ પ્રયોગશાળાઓ વધુ સારા ધોરણોની રચના તેમજ પ્રમાણપત્રમાં સરળતાને પ્રોત્સાહન આપશે. યુવા ટેકનિકલ પ્રોફેશનલ અને ટેકનિકલ વિદ્યાર્થીઓને આ લેબમાં પ્રવાસ ગોઠવીને પરીક્ષણ પ્રક્રિયાઓ સાથે મૂલ્યાંકન કરવું જોઈએ.”
શ્રી અશ્વિની કુમાર ચૌબે, ઉપભોક્તા બાબતોના રાજ્ય મંત્રી અને BISની ગવર્નિંગ કાઉન્સિલના એક્સ-ઓફિસિયો વાઈસ પ્રેસિડેન્ટ અને ગવર્નિંગ કાઉન્સિલના પ્રતિષ્ઠિત સભ્યો સાથે બેઠકમાં હાજરી આપી હતી.
BISને 75 વર્ષ પૂરાં કરવા બદલ અભિનંદન આપતાં શ્રી ગોયલે જણાવ્યું હતું કે BIS દેશ સાથે વિકાસ પામ્યો છે અને રાષ્ટ્રીય અર્થવ્યવસ્થામાં સતત યોગદાન આપી રહ્યું છે. તેમણે હાઇલાઇટ કર્યું કે 'બ્રાન્ડ ઇન્ડિયા'ના વિકાસમાં BISની મહત્વપૂર્ણ ભૂમિકા છે. યુવાની અને માતૃત્વની શક્તિનો ગુણવત્તાયુક્ત ચેતના પ્રાપ્ત કરવા માટે ઉપયોગ કરવો જોઈએ. તેમણે યુવા દિમાગને ધોરણો અને ગુણવત્તા પ્રત્યે સંવેદનશીલ બનાવવા માટે BIS દ્વારા શાળામાં સ્ટાન્ડર્ડ ક્લબ બનાવવાની પહેલની પ્રશંસા કરી.
તેમણે મેન્યુફેક્ચરિંગના ઉભરતા ક્ષેત્રોમાં ભારત ટોચનું સ્થાન મેળવવાની ઈચ્છા વ્યક્ત કરી હતી અને તેને સમર્થન આપવા માટે ધોરણો વિકસાવવાની દિશામાં BIS દ્વારા કરવામાં આવતા પ્રયાસોની પ્રશંસા કરી હતી.
શ્રી અશ્વિની કુમાર ચૌબેએ તેમના સંબોધનમાં BISને એવા ધોરણો ઘડવા માટે વખાણ કર્યા હતા જે ઉત્પાદકોને આંતરરાષ્ટ્રીય સ્તરે સ્વીકાર્ય ઉત્પાદનોનું ઉત્પાદન કરવા સક્ષમ બનાવે છે જે માત્ર ઉપભોક્તા લાભમાં એક મોટું પગલું નથી પરંતુ નિકાસને પણ સરળ બનાવે છે. તેમણે વધુમાં ઉમેર્યું હતું કે ‘સ્ટાન્ડર્ડ્સ રિવોલ્યુશન’ એ સમયની જરૂરિયાત છે, જ્યાં ધોરણોનું અમલીકરણ વ્યવસાયોને ટેકો આપતું હોવું જોઈએ અને તેને અવરોધ તરીકે જોવું જોઈએ નહીં”.
આ પ્રસંગે શ્રી ગોયલે BIS હેડક્વાર્ટરના રિનોવેટેડ ઈમારત “માનકાલય”નું ઉદ્ઘાટન કર્યું હતું. તેમણે BISની સુધારેલી વેબસાઈટ પણ લોન્ચ કરી છે જેણે વપરાશકર્તા મૈત્રીપૂર્ણ ઈન્ટરફેસ દ્વારા માહિતીની સરળ ઍક્સેસને સક્ષમ કરી છે અને BISની તમામ મહત્વપૂર્ણ પહેલો સાથે અપડેટ કરવામાં આવી છે. નેશનલ બિલ્ડીંગ કોડ પર પેમ્ફલેટ અને નેશનલ ઇલેક્ટ્રિસિટી કોડ પર હેન્ડબુક પણ બહાર પાડવામાં આવી હતી.
ગવર્નિંગ કાઉન્સિલના સભ્યોએ છેલ્લી ગવર્નિંગ કાઉન્સિલની મીટિંગ પછી BIS દ્વારા લેવામાં આવેલી પહેલોની ચર્ચા કરી અને આ સંદર્ભે તેમના મૂલ્યવાન મંતવ્યો/સૂચનો શેર કર્યા.
SD/GP/JD
(Visitor Counter : 149
મંત્રીમંડળ
મંત્રીમંડળે ભારત અને સાઉદી અરેબિયા વચ્ચે નશીલા દ્રવ્યો, સાઇકોટ્રોપિક પદાર્થો અને રાસાયણિક પદાર્થોની ગેરકાયદેસર હેર-ફેર અને દાણચોરીને અટકાવવાનાં ક્ષેત્રમાં થયેલા સમજૂતી કરાર ને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે ભારત અને સાઉદી અરેબિયા વચ્ચે ગેરકાયદેસર હેર-ફેરતથા નશીલા પદાર્થો, સાઇકોટ્રોપિક પદાર્થો અને રાસાયણિક પદાર્થોની દાણચોરી અટકાવવાનાં ક્ષેત્રમાં થયેલા સમજૂતી કરાર ને કાર્યોત્તર મંજૂરી આપી છે.
ફાયદા:
- આ એમઓયુ બંને દેશો વચ્ચે ગેરકાયદેસર હેર-ફેર તથા નશીલા પદાર્થો, સાઇકોટ્રોપિક પદાર્થો અને રાસાયણિક પદાર્થોની દાણચોરી અટકાવવા સાથસહકારની સુવિધા આપશે અને એને વધારે ગાઢ બનાવશે, જેને સંયુક્ત રાષ્ટ્રનાં આંતરરાષ્ટ્રીય નશીલા દ્રવ્યોનાં નિયંત્રણ માટેનાં સંમેલનમાં પરિભાષિત કરવામાં આવી છે.
- આ સમજૂતી અંતર્ગત નશીલા દ્રવ્યો સાથે સંબંધિત આરોપોમાં ધરપકડ કરાયેલા તસ્કરોની નાણાકીય વિગતો અને અન્ય જાણકારીઓ મેળવવા નશીલા દ્રવ્યોનાં ઉત્પાદકો, દાણચોરો અને તસ્કરો સાથે પ્રસ્તુત માહિતી તેમજ તેમની કામ કરવાની પદ્ધતિઓ, ઓળખો અને શંકાસ્પદ હિલચાલો, એનડીપીએસ અને રાસાયણિક પદાર્થોની દાણચોરીની વિગતોનું આદાનપ્રદાન કરવાની જોગવાઈ છે.
- આ સમજૂતી અંતર્ગત માદક પદાર્થો, નશીલા દ્રવ્યો અને રાસાયણિક પદાર્થોની ગેરકાયદેસર હેરફેર કે દાણચોરીનો ગુનો કરવા બદલ અન્ય પક્ષના ધરપકડ કરાયેલા નાગરિકની વિગતોની જાણકારી આપવાની તેમજ ધરપકડ કરાયેલી વ્યક્તિને વકીલની સુવિધા આપવાની જોગવાઈ પણ સામેલ છે.
- આ સમજૂતીમાં કોઈ પણ પક્ષની હદની અંદર જપ્ત કરવામાં આવેલા નશીલા પદાર્થો, માદક પદાર્થો અને રાસાયણિક પ્રીકરર્સનો રાસાયણિક રિપોર્ટ/વિશ્લેષણનું આદાન-પ્રદાન તથા નશીલા પદાર્થો, સાઇકોટ્રોપિક પદાર્થો અને રાસાયણિક પદાર્થોની ગેરકાયદેસર પ્રયોગશાળાઓ તેમજ એમની ટેકનિકલ વિશિષ્ટતાઓ વિશેની જાણકારીનું આદાન-પ્રદાન કરવાની જોગવાઈ પણ સામેલ છે.
પૃષ્ઠભૂમિ
નશીલા દ્રવ્યોની ગેરકાયદેસર દાણચોરી આંતરરાષ્ટ્રીય સ્તરે થતો ગેરકાયદેસર વેપાર છે. નશીલા દ્રવ્યોનું મોટા પાયે ઉત્પાદન અને ખાસ કરીને અફઘાનિસ્તાન સહિત વિવિધ સાનુકૂળ માર્ગો પરથી એની મોટા પાયે ગેરકાયદેસર હેરફેર થવાથી યુવાનો વચ્ચે એનું ઊંચું સેવન થાય છે, જેનાં પરિણામે જાહેર આરોગ્ય પર નુકશાનકારક અસર થાય છે તેમજ સમાજમાં અપરાધોમાં વધારો થયા છે. નશીલા દ્રવ્યોની ગેરકાયદેસર દાણચોરીથી દુનિયાભરમાં વિવિધ વિસ્તારોમાં ઉગ્રવાદ અને આતંકવાદને ભંડોળ મળે છે. નશીલા દ્રવ્યોના ગેરકાયદેસર વેચાણ પર નભતા નાર્કો-આતંકવાદીઓ અને આંતરરાષ્ટ્રીય અપરાધ મંડળીઓ અત્યારે ઘણાં દેશોમાં સુરક્ષા માટે જોખમરૂપ બની ગઈ છે.
DK/DS/GP/RP
(Visitor Counter : 140
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 203.45 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.19 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,03,45,65,325
|
|
બાકી ઉપલબ્ધ
|
|
2,19,90,090
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 203.45 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 2.19 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 91
પ્રધાનમંત્રીનું કાર્યાલય
પીએમએ દંતેવાડામાં છત્તીસગઢ પોલીસ પર હુમલાની નિંદા કરી
હુમલામાં જીવ ગુમાવનાર બહાદુર જવાનોને પણ શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ છત્તીસગઢના દંતેવાડા જિલ્લામાં છત્તીસગઢ પોલીસ પર થયેલા હુમલાની નિંદા કરી છે. શ્રી મોદીએ હુમલામાં જીવ ગુમાવનારા બહાદુર જવાનોને પણ શ્રદ્ધાંજલિ આપી હતી.
પ્રધાનમંત્રીએ ટ્વીટ કર્યું;
“દંતેવાડામાં છત્તીસગઢ પોલીસ પર થયેલા હુમલાની સખત નિંદા કરીએ છીએ. આપણે હુમલામાં ગુમાવેલા બહાદુર જવાનોને હું શ્રદ્ધાંજલિ અર્પણ કરું છું. તેમના બલિદાનને હંમેશા યાદ રાખવામાં આવશે. શોકગ્રસ્ત પરિવારો પ્રત્યે મારી સંવેદના.”
YP/GP/JD
(
પ્રધાનમંત્રીનું કાર્યાલય
સ્ટાર્ટ-અપ્સ ભારતને આત્મનિર્ભર બનાવવામાં મહત્ત્વપૂર્ણ ભૂમિકા ભજવી રહ્યાં છેઃ પ્રધાનમંત્રી મોદી
પ્રધાનમંત્રી શ્રી નરેન્દ્ર મોદીએ કોરોના કટોકટી દરમિયાન આત્મનિર્ભર ભારત અભિયાનમાં ભારતીય સ્ટાર્ટઅપ્સના પ્રદાનની પ્રશંસા કરી હતી. આજે તેમણે વીડિયો કોન્ફરન્સ દ્વારા ‘પ્રારંભઃ સ્ટાર્ટઅપ ઇન્ડિયા ઇન્ટરનેશનલ સમિટ’ને સંબોધન કર્યું હતું.
આ પ્રસંગે પ્રધાનમંત્રીએ નાનાં નગરો અને શહેરોની સ્ટાર્ટઅપમાં હરણફાળ પર ધ્યાન દોરતાં કહ્યું હતું કે, 45 ટકા સ્ટાર્ટઅપ ટિઅર 2 અને ટિઅર 3 શહેરોમાં છે, જેઓ સ્થાનિક ઉત્પાદનોના બ્રાન્ડ એમ્બેસેડર તરીકે કામ કરે છે. દરેક રાજ્ય સ્થાનિક સંભવિતતાઓ મુજબ સ્ટાર્ટઅપ્સને ટેકો અને પ્રોત્સાહન આપે છે અને અત્યારે દેશના 80 ટકા જિલ્લાઓ સ્ટાર્ટઅપ ઇન્ડિયા અભિયાનનો ભાગ છે. પ્રધાનમંત્રીએ ખાદ્ય ચીજવસ્તુઓ અને કૃષિ ક્ષેત્રમાં નવી સંભવિતતાઓ તરફ ધ્યાન દોર્યું હતું, કારણ કે લોકો તેમના ભોજનને લઈને વધુ જાગૃત થયા છે. ભારતે આ ક્ષેત્રોની વૃદ્ધિ પર વિશેષ ધ્યાન આપ્યું છે અને એગ્રિ ઇન્ફ્રા ફંડ્સે રૂપિયા એક લાખ કરોડની મૂડીનો આધાર ઊભો કર્યો છે. આ નવા વિકલ્પો સાથે સ્ટાર્ટઅપ ખેડૂતો સાથે જોડાણ કરી રહ્યાં છે અને વધારે સરળતા સાથે ગુણવત્તાપૂર્વક ઉત્પાદનો સાથે ખેતરમાંથી ગ્રાહક સુધી પહોંચાડવામાં મહત્ત્વપૂર્ણ ભૂમિકા ભજવી રહ્યાં છે.
પ્રધાનમંત્રીએ કોરોના કટોકટી દરમિયાન આત્મનિર્ભર ભારત અભિયાનમાં સ્ટાર્ટઅપ્સના પ્રદાનની ભૂમિકા પર ભાર મૂક્યો હતો. સ્ટાર્ટઅપ્સે સેનિટાઇઝર્સ, પીપીઇ કિટ અને સંબંધિત પુરવઠાની ઉપલબ્ધતા સુનિશ્ચિત કરવામાં મોટી ભૂમિકા ભજવી હતી. તેમણે અનાજકરિયાણું જેવી સ્થાનિક જરૂરિયાતો પૂર્ણ કરવા, ઘરઆંગણે દવાઓની ડિલિવરી કરવા, ફ્રન્ટલાઇન વર્કર્સને અવરજવરની સુવિધા આપવા અને ઓનલાઇન અભ્યાસની સામગ્રી પૂરી પાડવામાં કુશળતાપૂર્વક કામગીરી કરી હતી. પ્રધાનમંત્રીએ વિકટ પરિસ્થિતિમાં તકો શોધવાના અને આપત્તિ દરમિયાન લોકોનો આત્મવિશ્વાસ વધારવામાં સ્ટાર્ટઅપની પ્રશંસા કરી હતી.
SD/GP/BT
(
વહાણવટા મંત્રાલય
શીપીંગ કોર્પોરેશન ઓફ ઇન્ડિયાના એમટી સ્વર્ણ ક્રિશ્નાની ઓલ-વુમન ક્રૂએ ઇતિહાસ રચ્યો
શ્રી મનસુખ માંડવીયાએ એસીઆઇના ઓલ-વુમન ક્રૂ રનને લીલી ઝંડી આપી
પુરુષોના વર્ચસ્વવાળા મેરીટાઇમ સેક્ટરમાં રૂઢિગત માન્યતાઓને તોડવાના મહિલાઓના જબરજસ્ત પ્રયત્નોને પ્રોત્સાહન આપવાનો પ્રયાસ
કેન્દ્રીય બંદર, શીપીંગ અને જળમાર્ગ રાજ્ય મંત્રી  શ્રી મનસુખ માંડવીયાએ ૬ માર્ચના રોજ જે.એન.પી.ટી. લિક્વિડ બર્થ જેટીથી શીપીંગ કોર્પોરેશન ઓફ ઇન્ડીયાના પ્રોડક્ટ કેરિયર એમટી સ્વર્ણ ક્રિશ્ના પર “તમામ મહિલા અધિકારીઓના નૌકાયન” ને વર્ચ્યુલી લીલી ઝંડી આપી હતી. આ સાથે શીપીંગ કોર્પોરેશન ઓફ ઇન્ડીયાએ તેના હિરક જયંતી ઉજવણીના ભાગરૂપે અને આંતરરાષ્ટ્રીય મહિલા દિવસના અવસરે વધુ એક સિદ્ધિ હાંસલ કરી હતી.
વિશ્વના મેરીટાઇમ ઇતિહાસમાં આ પહેલીવાર છે જ્યારે તમામ મહિલા અધિકારીઓ દ્વારા કોઈ જહાજ ચલાવવામાં આવી રહ્યું હોય.
શ્રી મનસુખ માંડવીયાએ વૈશ્વિક દરિયાઇ સમુદાયમાં ભારતીય રાજદૂત તરીકેની ભૂમિકા ભજવનારી અને રાષ્ટ્રને ગૌરવ અપાવનારી મહિલા સાગરખેડૂઓના યોગદાન અને બલિદાનને સ્વીકાર્યું હતું. એસસીઆઈના સીએમડી શ્રીમતી એચ. કે. જોશીએ દરિયાઇ ક્ષેત્રે 'સંપૂર્ણ પરિવર્તન'ની અનુભૂતિ માટે એસસીઆઈના અવિરત પ્રયાસોની વાત કરી હતી. તેમણે કહ્યું કે એસીઆઇએ એવી સાગરખેડૂ મહિલાઓના 'સશક્ત નારીત્વ'ને ઓળખ આપી છે અને તેનું સન્માન કર્યું છે, જેમણે તેને પ્રાપ્ત કરવા માટે હિંમત કરી છે, પ્રયત્નશીલ છે અને બલિદાન આપ્યું છે. શીપીંગ સચિવ ડૉ. સંજીવ રંજન, જે.એન.પી.ટી.ના ચેરમેન શ્રી સંજય શેઠી, એમ.બી.પી.ટી.ના ચેરમેન શ્રી રાજીવ જલોટા અને ડી.જી. શિપિંગ શ્રી અમિતાભ કુમારે વર્ચ્યુઅલ રૂપે હાજરી આપી હતી અને મહિલા સાગરખેડૂઓના પ્રયત્નોની પ્રશંસા કરી હતી.
આ પગલું દરિયાઈ સફર પુરૂષલક્ષી વ્યવસાય હોવાની છાપમાં ધીમે ધીમે આવી રહેલા પરિવર્તન તથા વિવિધતા અને સમાવેશનના સિદ્ધાંતોને દર્શાવે છે, જે સિદ્ધાંતોનું એસીઆઇ સમર્થન કરે છે. એસસીઆઈ તેના જહાજો પર મહિલા સાગરખેડૂઓને રોજગારી અપાવવામાં અગ્રેસર રહી છે તેમજ દરિયાઇ ક્ષેત્રમાં મહિલાઓનું પ્રતિનિધિત્વ વધારવા માટે તેની મેરીટાઇમ ટ્રેનિંગ ઇન્સ્ટિટ્યૂટ દ્વારા ઇચ્છિત મહિલા કેડેટને વયમાં છૂટછાટ અને ફી છૂટ સહિત વિવિધ પહેલો પણ અમલમાં મૂકી છે. એસસીઆઈને ગયા વર્ષે, એનયુએસઆઈ દ્વારા, સૌથી વધુ સંખ્યામાં મહિલા સાગરખેડૂઓને નોકરી આપનાર શિપિંગ કંપની તરીકે માન્યતા આપવામાં આવી હતી. આ ઉપરાંત એસીઆઇને મેરીટાઇમ ક્ષેત્રે વિવિધતા અને સમાનતાને પ્રોત્સાહન આપવા માટેના પ્રયત્નો માટે અનેક એવોર્ડ પણ એનાયત કરાયા હતા.
“તમામ મહિલા અધિકારીઓનું નૌકાયન” એ આંતરરાષ્ટ્રીય મહિલા દિવસ, 8 માર્ચ 2021  ની થીમ “નેતૃત્વમાં મહિલાઓ: કોવિડ -19 વિશ્વમાં સમાન ભવિષ્ય પ્રાપ્ત કરવું”, તેમજ વર્ષ 2019 ની આઇએમઓ થીમ - "મેરીટાઇમ કમ્યુનિટિમાં મહિલાઓનું સશક્તિકરણ કરવું"ની થીમ સાથે સુસંગત હોવા ઉપરાંત સમાન ભવિષ્યનું નિર્માણ અને COVID-19 રોગચાળામાંથી ફરીથી ઉભા થવાના વિશ્વભરની મહિલાઓ અને યુવતીઓના જબરજસ્ત પ્રયત્નોને ઓળખ આપવાનો એક પ્રયાસ છે. સાથોસાથ પૂર્વમાં પુરુષ પ્રભુત્વ ધરાવતા ક્ષેત્રમાં મહિલાઓ દ્વારા પ્રાપ્ત કરવામાં આવેલી અનેક સિદ્ધિઓની ઉજવણી કરવાનો ઉદેશ્ય છે.
(Visitor Counter : 152
સ્વાસ્થ્ય અને પરિવાર કલ્યાણ મંત્રાલય
ભારતમાં મૃત્યુદર  સતત ઘટી રહ્યો છે, તે 2.28% સુધી પહોંચ્યો
કુલ સાજા થયેલાનો આંકડો 9 લાખથી પણ વધુ થયો
સતત ચોથા દિવસે દૈનિક ધોરણે 30,000થી વધુ દર્દી સાજા થયા
સઘન પરીક્ષણ તેમજ હોસ્પિટલમાં દાખલ કરવામાં આવેલા દર્દીઓના અસરકારક તબીબી વ્યવસ્થાપન દ્વારા કોવિડથી અસરગ્રસ્ત દર્દીઓના વહેલા નિદાન અને આઇસોલેશન પર કેન્દ્ર તેમજ રાજ્યો/કેન્દ્ર શાસિત પ્રદેશોની સરકારો દ્વારા કરવામાં આવતા કેન્દ્રિત પ્રયાસોના પરિણામે દેશમાં કોવિડથી મૃત્યુ પામતા દર્દીઓનો દર સતત ઘટી રહ્યો છે અને સાજા થવાનો દર સતત સુધરી રહ્યો છે.
અસરકારક કન્ટેઇન્મેન્ટ વ્યૂહનીતિ, સઘન પરીક્ષણ અને દેખરેખ અભિગમના સર્વગ્રાહી ધોરણોના આધારે પ્રમાણભૂત તબીબી વ્યવસ્થાપન પ્રોટોકોલ સાથે દેશમાં કોવિડના કેસોનો મૃત્યુદર નોંધપાત્ર પ્રમાણમાં ઘટાડી શકાયો છે. દેશમાં મૃત્યુદર પ્રગતિપૂર્વક ઘટી રહ્યો છે અને હાલમાં તે ઘટીને 2.28% સુધી પહોંચ્યો છે. દુનિયામાં સૌથી ઓછો મૃત્યુદર ધરાવતા દેશોમાં ભારતની ગણના થાય છે.
આ ઉપરાંત, સતત ચોથા દિવસે દૈનિક સાજા થયેલા દર્દીઓની સંખ્યા 30,000 કરતા વધારે નોંધાઇ છે. છેલ્લા 24 કલાકમાં કોવિડમાંથી 31,991 દર્દીઓ સાજા થઇ ગયા હોવાથી તેમને રજા આપવામાં આવી છે. આ સાથે, દેશમાં કુલ સાજા થયેલા દર્દીઓની સંખ્યા 9 લાખનો આંકડો વટાવીને હાલમાં 9,17,567 સુધી પહોંચી ગયો છે. સાજા થવાનો સરેરાશ દર પણ વધીને 64% નોંધાયો છે.
ઓછો મૃત્યુદર અને વધુ સંખ્યામાં દર્દીઓ સાજા થઇ રહ્યા હોવાથી સક્રિય કેસો ની સરખામણીએ આજે સાજા થયેલા કેસોનો તફાવત વધીને 4,32,453 થઇ ગયો છે. હોસ્પિટલમાં અને હોમ આઇસોલેશનમાં રાખવામાં આવેલા તમામ સક્રિય કેસોને સતત તબીબી દેખરેખ હેઠળ રાખવામાં આવ્યા છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/DS/BT
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 133.88 કરોડને પાર
છેલ્લા ચોવીસ કલાકમાં 67 લાખ ડોઝ આપવામાં આવ્યા
સાજા થવાનો દર હાલમાં 98.37%, માર્ચ 2020થી સૌથી વધુ
છેલ્લા 24 કલાકમાં 5,784 દૈનિક નવા કેસ નોંધાયા
ભારતમાં સક્રિય કેસનું ભારણ , 563 દિવસમાં સૌથી ઓછું
સાપ્તાહિક પોઝિટિવિટી દર  30 દિવસથી 1% કરતા ઓછો
છેલ્લા 24 કલાકમાં 66,98,601 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 133.88 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,40,27,706 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,85,716
|
|
બીજો ડોઝ
|
|
96,00,597
|
|
FLWs
|
|
પ્રથમ ડોઝ
|
|
1,83,83,175
|
|
બીજો ડોઝ
|
|
1,67,05,166
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
47,99,75,178
|
|
બીજો ડોઝ
|
|
27,39,51,712
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,99,59,003
|
|
બીજો ડોઝ
|
|
13,45,40,063
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,87,51,430
|
|
બીજો ડોઝ
|
|
8,65,53,818
|
|
કુલ
|
|
1,33,88,12,577
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,41,38,763 દર્દીઓ સાજા થઇ ગયા છે અને છેલ્લા 24 કલાકમાં વધુ 7,995 દર્દીઓ સાજા થયા છે.
આના કારણે એકંદરે સાજા થવાનો દર 98.37% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
47 દિવસથી સતત 15,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 5,784 નવા કેસ નોંધાયા છે. જે 571 દિવસમાં સૌથી ઓછા છે.
સક્રિય કેસનું ભારણ હાલમાં 88,993 છે, 563 દિવસમાં સૌથી ઓછા છે. હાલમાં સક્રિય કેસો દેશના કુલ પોઝિટિવ કેસોના 0.26% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,50,482 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 65.76 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.68% છે જે છેલ્લા 30 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.58% નોંધાયો છે. દૈનિક પોઝિટીવિટી દર છેલ્લા 71 દિવસથી 2%થી ઓછો છે અને સળંગ 106 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 182
ગ્રામીણ વિકાસ મંત્રાલય
40,000 થી વધુ અમૃત સરોવર દેશને સમર્પિત - ગ્રામીણ વિકાસ મંત્રાલય, ભારત સરકારની નોંધપાત્ર સિદ્ધિ
આઝાદીના 75મા વર્ષમાં, 'આઝાદી કા અમૃત મહોત્સવ'ના ભાગરૂપે, પ્રધાનમંત્રીએ 24મી એપ્રિલ, 2022ના રોજ સમગ્ર દેશમાં દેશના ગ્રામીણ વિસ્તારોમાં જળ સંકટને દૂર કરવાનો ઉદ્દેશ્યથી દરેક જિલ્લામાં ઓછામાં ઓછા 75 અમૃત સરોવરનું નિર્માણ/કાયાકલ્પ કરવાના લક્ષ્ય સાથે મિશન અમૃત સરોવરની શરૂઆત કરી છે.
15મી ઓગસ્ટ, 2023 સુધીમાં 50,000 અમૃત સરોવરોના નિર્માણનું લક્ષ્ય નક્કી કરવામાં આવ્યું હતું. 11 મહિનાના ટૂંકા ગાળામાં, અત્યાર સુધીમાં, 40,000થી વધુ અમૃત સરોવરોનું નિર્માણ કરવામાં આવ્યું છે, જે કુલ લક્ષ્યના 80% છે.
‘જન ભાગીદારી’ આ મિશનનો મુખ્ય ભાગ છે અને તેમાં તમામ સ્તરે લોકોની ભાગીદારી સામેલ છે. દરેક અમૃત સરોવર માટે અત્યાર સુધીમાં 54088 વપરાશકર્તા જૂથો બનાવવામાં આવ્યા છે. આ વપરાશકર્તા જૂથો અમૃત સરોવરના વિકાસની સમગ્ર પ્રક્રિયામાં જેમ કે શક્યતા મૂલ્યાંકન, અમલીકરણ અને તેના ઉપયોગ દરમિયાન સંપૂર્ણ રીતે સંકળાયેલા છે. રાજ્યો/કેન્દ્રશાસિત પ્રદેશો સ્વતંત્રતા સેનાનીઓ, પંચાયતના સૌથી મોટા સભ્યો, સ્વાતંત્ર્ય સેનાનીઓ અને શહીદોના પરિવારના સભ્યો, પદ્મ પુરસ્કાર વિજેતાઓ વગેરેની સહભાગિતાનો લાભ લઈ રહ્યા છે, જેમ કે અમૃત સરોવર સ્થળોનો શિલાન્યાસ, મહત્વની તારીખો પર. જેમ કે 26મી જાન્યુઆરી અને 15મી ઓગસ્ટે ધ્વજ ફરકાવવો. અત્યાર સુધીમાં, 1784 સ્વાતંત્ર્ય સેનાનીઓ, 18,173 પંચાયતના સૌથી મોટા સભ્યો, 448 સ્વાતંત્ર્ય સેનાનીઓના પરિવારના સભ્યો, 684 શહીદોના પરિવારના સભ્યો અને 56 પદ્મ પુરસ્કારોએ મિશનમાં ભાગ લીધો છે.
વધુ નોંધપાત્ર રીતે, મિશન અમૃત સરોવર ગ્રામીણ આજીવિકાને વેગ આપી રહ્યું છે કારણ કે પૂર્ણ થયેલા સરોવરોને સિંચાઈ, મત્સ્યોદ્યોગ, ડકરી, વોટર ચેસ્ટનટની ખેતી અને પશુપાલન વગેરે જેવી વિવિધ પ્રવૃત્તિઓના હેતુ માટે ઓળખવામાં આવ્યા છે. અત્યાર સુધીમાં 66% વપરાશકર્તા જૂથો કૃષિ સાથે સંકળાયેલા છે, 21% મત્સ્યઉદ્યોગમાં, 6% વોટર ચેસ્ટનટ અને કમળની ખેતી સાથે સંકળાયેલા છે અને 7% જૂથો પશુપાલન સાથે સંકળાયેલા છે. દરેક અમૃત સરોવર સાથે જોડાયેલા વિવિધ વપરાશકર્તા જૂથો દ્વારા આ પ્રવૃત્તિઓ હાથ ધરવામાં આવે છે.
'સમગ્ર સરકાર' અભિગમ આ મિશનનો આત્મા છે, જેમાં છ કેન્દ્રીય મંત્રાલયો, એટલે કે ગ્રામીણ વિકાસ મંત્રાલય, રેલવે મંત્રાલય, માર્ગ પરિવહન અને ધોરીમાર્ગ મંત્રાલય, જલ શક્તિ મંત્રાલય, પંચાયતી રાજ મંત્રાલય, પર્યાવરણ મંત્રાલય, વન અને આબોહવા પરિવર્તન, તકનીકી સંસ્થાઓ, એટલે કે ભાસ્કરાચાર્ય નેશનલ ઇન્સ્ટિટ્યૂટ ઓફ સ્પેસ એપ્લીકેશન્સ એન્ડ જીઓ-ઇન્ફોર્મેટિક્સ , અને તમામ રાજ્યો/કેન્દ્રશાસિત પ્રદેશોની સરકારો સાથે સંકલનમાં કાર્યરત છે.
આ કન્વર્જન્સની વિશેષતા એ છે કે રેલવે મંત્રાલય અને માર્ગ પરિવહન અને ધોરીમાર્ગ મંત્રાલય સીમાંકિત અમૃત સરોવર સાઇટ્સની નજીકમાં ઇન્ફ્રાસ્ટ્રક્ચર પ્રોજેક્ટ્સ માટે ખોદવામાં આવેલી માટી/કાપનો ઉપયોગ કરી રહ્યાં છે.
જાહેર અને CSR સંસ્થાઓ દેશભરમાં અનેક અમૃત સરોવરોના નિર્માણ/કાયાકલ્પમાં યોગદાન આપીને નોંધપાત્ર ભૂમિકા ભજવી રહી છે.
મિશન અમૃત સરોવર સ્થાનિક સમુદાય પ્રવૃત્તિઓના હબ તરીકે અમૃત સરોવરના ગુણાત્મક અમલીકરણ અને વિકાસ અને અમૃત સરોવર કાર્યો માટે વિવિધ મંત્રાલયો સાથે સંકલન કરવાનો પણ લક્ષ્ય રાખે છે.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 154
પ્રવાસન મંત્રાલય
પ્રવાસન મંત્રાલયે "દેખો અપના દેશ” અંતર્ગત "21મી સદીમાં સુભાષચંદ્ર બોઝની સાંદર્ભિકતા” વિષય પર વેબિનારનું આયોજન કર્યું
પ્રવાસન મંત્રાલય દ્વારા પોતાની "દેખો અપના દેશ” વેબિનાર શ્રેણી અંતર્ગત 22 જાન્યુઆરી 2021ના રોજ "21મી સદીમાં નેતાજી સુભાષચંદ્ર બોઝની સાંદર્ભિકતા” વિષય પર 73મા વેબિનારનું આયોજન કરવામાં આવ્યું હતું. આ વેબિનાર નેતાજી માટે મુક્ત પ્લેટફોર્મના પ્રવક્તા અને સંયોજક શ્રી ચંદ્રકુમાર બોઝ દ્વારા રજૂ કરવામાં આવ્યો હતો. શ્રી ચંદ્રકુમાર બોઝે વિવિધ સામાજિક મુદ્દાઓ પર કામ કર્યું છે અને તેઓ ભારતીય સમાજવાદી લોકશાહી મંચ  સાથે સંકળાયેલા છે. આ સંગઠન ભારતમાં માનવ અધિકાર અંગે લોકોમાં જાગૃતિ ફેલાવવા માટે કાર્યક્રમોનું આયોજન કરે છે. તેઓ કોલકાતા અને લંડનમાં કાર્યરત નેતાજી સુભાષ ફાઉન્ડેશન  સાથે પણ જોડાયેલા છે. NSF એક સંશોધન સંસ્થા છે જે આઝાદ હિન્દ ફૌજ અને નેતાજી સુભાષચંદ્ર બોઝ સાથે સંકળાયેલા રહસ્યોને ઉકેલવામાં જોડાયેલી છે.
23 જાન્યુઆરી, 2021ના રોજ સમગ્ર દેશમાં નેતાજી સુભાષચંદ્ર બોઝની 125મી જન્મજયંતિની ઉજવણી ચાલી રહી છે. સરકારે દર વર્ષે આ દિવસને "પરાક્રમ દિવસ” તરીકે ઉજવવાનું નક્કી કર્યું છે. આ વેબિનાર નેતાજીના જીવન અને ભારતના સ્વતંત્રતાના સંગ્રામમાં તેમણે આપેલા યોગદાનને અંજલી આપવા માટે યોજવામાં આવ્યો હતો. એકજૂથ અને પ્રગતીશીલ ભારત માટે નેતાજી સુભાષચંદ્ર બોઝની ફિલસુફી, વિચારધારા અને દૂરંદેશીમાં ભારતને બ્રિટિશ શાસન, શોષણ અને દમનમાં મુક્તિ અપાવવાની મુખ્ય ચિંતા અને ઉદ્દેશની સાથે સામાજિક, આર્થિક અને રાજકીય મોરચે ભારતના એકંદરે વિકાસને વેગ આપવા પર તેમણે ભાર મૂકવામાં આવ્યો હતો.
દેખો અપના દેશ વેબિનાર શ્રેણી ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલયના રાષ્ટ્રીય ઇ-ગવર્નન્સ વિભાગ સાથે ટેકનિકલ ભાગીદારીમાં રજૂ કરવામાં આવે છે. આ વેબિનારના સત્રો હવે આપેલ લિંક પર ઉપલબ્ધ છે: https://www.youtube.com/channel/UCbzIbBmMvtvH7d6Zo_ZEHDA/featured
તેમજ, આ સત્રો ભારત સરકારના પ્રવાસન મંત્રાલયના તમામ સોશિયલ મીડિયા હેન્ડલ પર પણ ઉપલબ્ધ કરાવવામાં આવ્યા છે.
(Visitor Counter : 195
પ્રધાનમંત્રીનું કાર્યાલય
પ્રધાનમંત્રીએ પાક્યોંગ એરપોર્ટનું ઉદઘાટન કર્યું, સિક્કિમમાં એર કનેક્ટિવિટીની સુવિધામાં વધારો થયો
પ્રધાનમંત્રી શ્રી નરેન્દ્ર મોદીએ આજે સિક્કિમમાં પાક્યોંગ એરપોર્ટનું ઉદઘાટન કર્યું હતું. હિમાલયની પર્વતમાળાઓની વચ્ચે સ્થિત આ પ્રથમ એરપોર્ટ છે અને દેશનું 100મું એરપોર્ટ છે.
આ પ્રસંગે પ્રધાનમંત્રીએ વિશાળ જનમેદનીને સંબોધતા સિક્કિમ માટે આજના દિવસને ઐતિહાસિક અને ભારત માટે મહત્ત્વપૂર્ણ ગણાવ્યો હતો. તેમણે જણાવ્યું હતું કે, દેશે આજે પાક્યોંગ એરપોર્ટ સાથે એરપોર્ટની સદી ફટકારી છે. પ્રધાનમંત્રીએ સિક્કિમનાં યુવાન ક્રિકેટર નિલેશ લામિચનયનો ઉલ્લેખ પણ કર્યો હતો, જેઓ તાજેતરમાં વિજય હઝારે ટ્રોફીમાં રાજ્ય તરફથી સદી ફટકારનાર પ્રથમ ક્રિકેટર બન્યાં હતાં.
પ્રધાનમંત્રીએ કહ્યું હતું કે, પાક્યોંગ એરપોર્ટ સિક્કિમને કનેક્ટિવિટીની સરળ સુવિધા આપશે. તેમણે જણાવ્યું હતું કે, સામાન્ય માણસ પણ આ હવાઇમથકનો ઉપયોગ કરે એ સુનિશ્ચિત કરવા માટે આ એરપોર્ટ ઉડાન યોજનાનો ભાગ છે.
પ્રધાનમંત્રીએ જણાવ્યું હતું કે, પૂર્વોત્તર ક્ષેત્રમાં ઝડપથી માળખાગત સુવિધાઓ વધારવા અને દેશનાં બાકી રાજ્યો સાથે કનેક્ટિવિટી વધારવા પર ભાર મુકવામાં આવે છે. તેમણે કહ્યું હતું કે, વિકાસ કાર્યોની સમીક્ષા કરવા માટે એમણે કેટલીક વાર વ્યક્તિગત રૂપે પૂર્વોત્તરનાં રાજ્યોની મુલાકાત લીધી છે. આ ઉપરાંત કેન્દ્રીય મંત્રીઓ પણ આ ક્ષેત્રની નિયમિતપણે મુલાકાત લે છે, તેનાં પરિણામ સ્પષ્ટપણે દેખાય છે. તેમણે એર અને રેલ કનેક્ટિવિટી, વધારે સારા માર્ગો અને મોટાં પુલ વધારવાની બાબતનો ઉલ્લેખ કર્યો હતો.
પ્રધાનમંત્રીએ જણાવ્યું હતું કે, અત્યારે દેશના 100માંથી 35 એરપોર્ટ છેલ્લાં ચાર વર્ષમાં કાર્યરત થયા છે.
પ્રધાનમંત્રીએ સિક્કિમની સજીવ ખેતીમાં પ્રગતિનો ઉલ્લેખ કર્યો હતો. તેમણે જણાવ્યું હતું કે, કેન્દ્ર સરકારે પૂર્વોત્તર ક્ષેત્ર માટે ‘મિશન ઓર્ગેનિક વેલ્યુ ડેવલપમેન્ટ’ શરૂ કર્યું છે.
J.Khunt/GP/RP
(Visitor Counter : 133